ΓΡΑΠΤΗ ΕΡΩΤΗΣΗ E-0184/03

υποβολή: Antonios Trakatellis (PPE-DE) προς την Επιτροπή

(31 Ιανουαρίου 2003)

Θέμα: Κατασκευή τεχνικού-οδικού έργου (γέφυρα) στην περιοχή Ηρακλείου-Κνωσού

Σύμφωνα με καταγγελίες κατοίκων της περιοχής Ηρακλείου, κατασκευάζεται κατά μήκος της ιστορικής διαδρομής από το Ηράκλειο στην Κνωσό γέφυρα, η οποία, εκτός του ότι προσβάλλει βάναυσα την ιστορικότητα της διαδρομής, έχει πολύ μεγάλο κόστος, είναι ανώφελη κυκλοφοριακά και επιπλέον είναι αυθαίρετη, μια και δεν αναφέρεται στο νόμο 2947/01 για τα Ολυμπιακά Έργα και δεν έχει έγκριση από την αρμόδια Διεύθυνση Μελετών Έργων Οδοποιίας του ΥΠΕΧΩΔΕ.

Λαμβάνονταςπόψη τα παραπάνω, όπως επίσης και τις διαμαρτυρίες σχετικών φορέων και κατοίκων της περιοχής, ερωτάται:

1. Συμφωνεί η κατασκευή του έργου αυτού με την κοινοτική νομοθεσία σχετικά με τη βιωσιμότητα και την αειφόρο κινητικότητα σε αστικό περιβάλλον·

2. Σε ποιά μέτρα προτίθεται να προβεί η Επιτροπή, αν διαπιστώσει ότι όντως το παραπάνω έργο είναι παράνομο και αυθαίρετο και μπορεί να αντικατασταθεί από κάτι άλλο, το οποίο να ικανοποιεί τις κυκλοφοριακές, πολεοδομικές, λειτουργικές, αισθητικές, περιβαλλοντικές και πολιτισμικές ανάγκες της περιοχής·

3. Συγχρηματοδοτείται το έργο αυτό με κοινοτικά κονδύλια και, αν ναι, έχει εξακριβωθεί η λειτουργικότητα και η αναγκαία βιωσιμότητά του·

Απάντηση του κ. Barnier εξ ονόματος της Επιτροπής

(4 Μαρτίου 2003)

Η κατασκευή της οδογέφυρας στη διαδρομή που συνδέει το Ηράκλειο με την Κνωσό στην Κρήτη, όπου αναφέρεται το αξιότιμο μέλος του Κοινοβουλίου, δεν συγχρηματοδοτείται από τα κοινοτικά Ταμεία.

Όμως, ορισμένα έργαποδομής, είτε συγχρηματοδοτούνται είτε όχι από κοινοτικά Ταμεία πρέπει να ανταποκρίνονται στις απαιτήσεις της οδηγίας 85/337/ΕΟΚ του Συμβουλίου, της 27ης Ιουνίου 1985, σχετικά με την αξιολόγηση των επιπτώσεων ορισμένων δημοσίων και ιδιωτικών έργων στο περιβάλλον(1), όπως τροποποιήθηκε με την οδηγία αριθ. 97/11/ΕΟΚ του Συμβουλίου, της 3ης Μαρτίου 1997(2), όσον αφορά την εκπόνηση μελέτης περιβαλλοντικής επίπτωσης.

Το άρθρο 2 παράγραφος 1 της εν λόγω οδηγίας προβλέπει ότι τα κράτη μέλη λαμβάνουν τα αναγκαία μέτρα ώστε, πριν δοθεί η άδεια, τα έργα που ενδέχεται να έχουν σημαντικές επιπτώσεις στο περιβάλλον, ιδίως λόγω του είδους τους, των διαστάσεών τους ή της θέσης τους, ναποβάλλονται σε διαδικασία αίτησης άδειας και αξιολόγηση όσον αφορά τις επιπτώσεις τους. Τα εν λόγω έργα καθορίζονται στο άρθρο 4, το οποίο παραπέμπει στα παραρτήματα Ι και II της οδηγίας. Πάντως τα έργα κατασκευής οδογεφυρών δεν αναφέρονται ρητά σε κανένα από τα παραρτήματα της εν λόγω οδηγίας.

Κατόπιν των ανωτέρω η Επιτροπή θεωρεί, με βάση τις πληροφορίες που της διαβιβάστηκαν από το αξιότιμο μέλος του Κοινοβουλίου, ότι δεν εφαρμόζεται εν προκειμένω η οδηγία αριθ. 85/337/ΕΟΚ.

Πάντως, σε περίπτωση που η οδογέφυρα θα ήταν δυνατόν να θεωρηθεί ότι αποτελεί μέρος οδού ή σιδηροδρομικής γραμμής αναφερόμενων στο παράρτημα II.10.ε της οδηγίας, είναι δυνατόν η ελληνική νομοθεσία να προβλέπει για το έργο διαδικασία αξιολόγησης περιβαλλοντικής επίπτωσης. Στην περίπτωση κατά την οποία περιέλθουν σε γνώση του αξιότιμου μέλους του Κοινοβουλίου στοιχεία τα οποία θα ήταν δυνατόν να καταδείξουν ότιφίσταται παράβαση, η Επιτροπή παρακαλεί να της διαβιβάσει όλες τις σχετικές πληροφορίες που έχει στη διάθεσή του ώστε να είναι δυνατόν να εξεταστεί κατά πόσο τοπόψη έργο τηρεί πλήρως τιςποχρεώσεις που απορρέουν από την οδηγία αριθ. 85/337/ΕΟΚ.

(1) ΕΕ L 175 της 5.7.1985.

(2) ΕΕ L 73 της 14.3.1997.